पीएमओ को भेजे गए नोट से चिदंबरम नाराज  
सूत्रों से मिली जानकारी के अनुसार चिदंबरम का कहना है कि नोट को ड्राफ्ट करते वक्त मुझसे सलाह क्यों नहीं ली गई।
2-जी पर आए नोट पर गृहमंत्री पी चिंदबरम ने नाराजगी जताई है। सूत्रों के मुताबिक चिदंबरम ने इस बात पर नाराजगी जताई कि नोट ड्राफ्ट करते वक्त उनसे सलाह क्यों नहीं ली गई।  इस नोट को वित्त मंत्रालय, कानून मंत्रालय और पीएमओ के अधिकारियों ने मिल कर तैयार किया था।   वहीं चिदंबरम ने ये भी कहा है कि सरकार साफ करे कि इस मामले में उनकी कोई आपराधिक भूमिका नहीं थी। चिदंबरम चाहते हैं कि सरकार बताए कि चिदंबरम की भूमिका सिर्फ नीतियां बनाने तक थी।